Londonis on ka mitu parki, millest kõige suurem on Hyde park. Seal kasvavad võimsad puud, mille üksikud lehed kas siis juba sügise ootel või lihtsalt pidevast kuivusest ja palavusest kolletama hakkasid, ja muru, mis ka kuidagi kuiv ja  kollakas tundus (võibolla ei olnud sealkandis niipalju vihma sadanud kui Eestis). Seal on ka kas tehtud või ise tekkinud tiigid ning ojad. Arvukad tuvid kössitasid väiksemate puude all varjus, otsides kaitset palavuse eest. Väidetavalt pidi seal ka palju oravaid olema, kuid mulle küll ühtegi silma ei hakanud.